open-index/open-wikipedia-markdown huggingface dataset:
Superkomputer

**Superkomputer** atau **adikomputer** ialah sebuah komputer yang mempunyai prestasi tinggi dari segi kapasiti proses, terutamanya kelajuan dalam perkiraan berbanding komputer awam yang bersaiz biasa. Superkomputer yang pertama diperkenalkan dalam tahun 1960an, direkabentuk secara asas oleh Seymour Cray di Control Data Corporation (CDC). 

## Penggunaan
Superkomputer digunakan dalam proses yang memerlukan pengiraan yang berat, seperti ramalan cuaca, kajicuaca (termasuk kajian tentang pemanasan global, pemodelan molekul (memproses struktur dan kandungan bahan kimia, makromolekul biologi, polimer, dan kristal), simulasi fizikal (seperti simulasi kapal terbang dalam terowong udara, simulasi letupan senjata nuklear, dan kajian perlakuran nuklear), krytpanalisis, dan yang serupa dengannya. Biasanya superkomputer digunakan dalam ketenteraan dan bidang saintifik. Ia mengandungi 16 unit pemprosesan pusat dengan setiap satu berupaya melakukan satu billion perkiraan sesaat.

## Reka bentuk
Adikomputer secara tradisinya diperhatikan lebih pantas daripada komputer biasa. Superkomputer biasanya dikhususkan untuk proses perkomputeran tertentu, seperti pengiraan nombor. Ia agak lemah dalam proses pengkomputeran yang biasa. Hierarki memori superkomputer direkabentuk dengan amat teliti agar pemproses menerima data dan arahan setiap masa. Sebenarnya, perbezaan kuasa antara komputer biasa dengan Superkomputer adalah disebabkan rekabentuk hirarki memori dan komponen dalamannya. Sistem IOnya direkabentuk khas untuk menyokong lebar jalur (*bandwidth*) yang tinggi, dengan isu latensi yang sedikit ini kerana Superkomputer tidak digunakan untuk proses transaksi. Seperti dengan Sistem Selari lain, Hukum Amdahl juga diaplikasikan, dan rekabentuk Superkomputer berusaha untuk menghapuskan jujukan perisian, dan menggunakan perkakasan untuk meningkatkan kelajuan pada *bottleneck* yang ada.

## Superkomputer terpantas hari ini
Kepantasan sebuah adikomputer diukur dalam unit operasi titik terapung sesaat (*floating Point Operations per second*, FLOPS), pengukuran ini mengabaikan bebanan komunikasi (communication overheads), dan mengandaikan semua pemproses bagi mesin dibekalkan data, dan bekerja pada kelajuan maksima.
Prestasinya adalah 5 kali berbanding Superkomputer terpantas sebelum ini, iaitu kluster komputer ASCI White, di Lawrence Livermore National Laboratory. Superkomputer kepunyaan Kerajaan Amerika Syarikat ini bertujuan untuk mengganti pengujian Nuklear dengan simulasi.
Batu bersurat Ngadoman

**Batu bersurat Ngadoman** dijumpai di perkampungan Ngadoman, dekat Salatiga, Jawa Tengah. Batu bersurat ini penting karena berkemungkinan besar merupakan perantara antara aksara Kawi dengan aksara Buda.

## Isi Teks

### [[Alihaksara]] [[diplomatis]]

# 'ong sri sarasoti kreta wukir hadi damalung uri
# ping buwana ‘añakra murusa patirtan palemaran hapan yang
# widi hani déni yang raditya yang wulan hanele ‘i halahayu
# ni dewamanusa yang hanut yang hagawe bajaran tapak tangtu kabah.ha
# deni dewamanusa muwah. sang tumon sangng amanah arenge luputa
# ring ila ila pad.a kadelana tutur jati yén ana ngabah ta
# npa bekel apatik wenang tanpa baktaha histri pitung hajama tan wawa
# dona wastu sri syati sakawarsa | 1371

Alihbahasa (secara kasar, sila betulkan jika ada yang berminat)

Om Sri Saraswati, gunung Damalung (Merbabu) yang agung dan suci. Engkau adalah kehidupan di buana ini, melingkari, menjelma menjadi manusia, tempat air … sebab Hyang Widi … oleh Dewa Matahari, Dewa Bulan yang menyinari baik buruknya Dewa dan manusia. Juga yang melihat yang punya hati, mendengar dan akan lolos dari apa-apa yang dilarang oleh tradisi. Semuanya sama-sama percaya akan tutur yang sejatinya. Jika ada yang … tanpa memiliki abdi-abdi, mampu tidak membawa seorang wanita, tujuh … tidak beristri dengan sesungguhnya. Pada tahun Saka 1371 (1449/’50 Masehi)

## Bacaan Selanjutnya
* J.G. de Casparis, *Indonesian Paleography*, 1975

----
Lihat pula:
* Batu bersurat Nusantara
Sastera Jawa Kuno

**Sastera Jawa Kuno** menurut rekod bertulis bermula sekitar abad ke 9 Masehi sehingga abad ke 14 Masehi. Sastera Jawa Kuno dalam bahasa Jawa yang pertama dikesan adalah Prasasti (Batu bersurat) Sukabumi.  

Batu bersurat Sukabumi berbentuk sastra ini ditulis dengan baik dalam bentuk prosa atau puisi (kakawin).

## Daftar Karya Sastera Jawa Kuna
### Dalam bentuk prosa
# Candakarana
# Sang Hyang Kamahayanikan
# Brahmandapurana
# Agastyaparwa
# Uttarakanda
# Adiparwa
# Sabhaparwa
# Wirataparwa, 996 Masehi.
# Udyogaparwa
# Bhismaparwa
# Asramawasanaparwa
# Mosalaparwa
# Prasthanikaparwa
# Swargarohanaparwa
# Kunjarakarna

### Dalam bentuk puisi
# Kakawin Tertua Jawa, 856 Masehi.
# Kakawin Ramayana ~ 870 Masehi.
# Kakawin Arjunawiwaha, mpu Kanwa, ~ 1030 Masehi.
# Kakawin Kresnayana
# Kakawin Sumanasantaka
# Kakawin Smaradahana
# Kakawin Bhomakawya
# Kakawin Bharatayuddha, mpu Sedah dan mpu Panuluh, 1057 Masehi.
# Kakawin Hariwangsa
# Kakawin Gatotkacaraya
# Kakawin Wretasancaya
# Kakawin Brahmandapurana
# Kakawin Kunjarakarna, mpu "Dusun"
# Kakawin Nagarakretagama, mpu Prapanca 1365 Masehi.
# Kakawin Arjunawijaya, mpu Tantular
# Kakawin Sutasoma, mpu Tantular
# Kakawin Parthayajna
# Kakawin Nitisastra
# Kakawin Nirarthaprakreta
# Kakawin Dharmasunya
# Kakawin Harisraya

## Lihat juga
* Sastera Jawa
* Sastera Jawa Pertengahan, Sastera Jawa-Bali
* Sastera Jawa Baru
* Sastera Jawa Modern
Lagu Kebangsaan Thailand

**Phleng Chat** () adalah lagu kebangsaan Thailand dan diperkenalkan pada 10 Disember 1939. Lagu digubah oleh Peter Feit (nama Thai: Phra Chen-Duriyang), 1883-1968, anak kepada pendatang dari Jerman dan juga penasihat diraja untuk muzik. Lirik ditulis oleh Luang Saranupraphan.

Lagu ini digubah beberapa hari setelah berlakunya satu perebutan kuasa pada 1932 (yang membawa kepada perlaksanaan kerajaan raja berperlembagaan) dan pertama kali disiarkan pada Julai 1932. Lirik pada asalnya digubah oleh Khun Wichitmatra. Apabila negara Siam menukar namanya kepada Thailand pada 1939, sebuah pertandingan telah dilancarkan untuk mencari lirik yang baru. Lirik yang dikarang Luang Saranuprapan menjadi pemenang. Perdana Menteri, Phibunsongkhram, telah memerintahkan lagu kebangsaan ini dimainkan setiap hari tepat pada pukul 8 pagi dan 6 petang, dengan semua orang berdiri untuk memberi penghormatan kepada negara. Undang-undang ini masih berkuatkuasa hingga kini. 

## Lirik

## Rujukan

## Pautan luar

* Recordings of the National and Royal Anthem of Thailand and others honor musics from Thai Government Public Relations Department
* Thailand: ''Phleng Chat Thai'' - Audio of the national anthem of Thailand, with information and lyrics
* เพลงชาติไทย (Thai National Anthem)
*  
* English lyrics to the Thai National Anthem
* A website dedicated to information on Thai National Anthem (Thai Language)
Sang Hyang Kamahayanikan

**Sang Hyang Kamahayanikan** ialah sebuah karya sastra Jawa Kuno yang ditulis dalam bentuk prosa. Di bahagian belakang bertulis nama seorang raja Jawa, yaitu Mpu Sendok, yang memerintah Jawa Timur dari tahun 929 sehingga tahun 947 Masehi.

## Kandungannya
Kitab Sang Hyang Kamahayanikan ini mengandungi pengajaran agama Buddha Mahayana. Kebanyakan kandungannya berkenaan susunan terperinci dewa-dewa dalam mazhab Mahayana dan sering berkait dengan penempatan raja-raja Buddha dalam candi Borobudur. Selain itu terdapat juga mengenai tatacara orang bertapa.

## Bacaan Selanjutnya
* J. Kats, *Sang Hyang Kamahayanikan*, 1910
----
Lihat pula:
* Sastra Jawa Kuno
Uttarakanda

**Uttarakanda** dalam bentuk prosa adalah kitab ke 7 Ramayana. Tetapi ini merupakan tambahan dan tidak dijumpai dalam Kakawin Ramayana. 

Pada permulaan cerita ada rujukan kepada prabu Dharmawangsa Teguh.

## Kandungan

* Cerita Rahwana
** Terjadinya para raksasa, nenek moyang Rahwana atau Rawana
** Cerita Serat Arjunasasrabahu

* Cerita Dewi Sita
** Pembuangan Sita di hutan, karena sudah lama tidak di sisi Rama
** Kelahiran Kusa dan Lawa di pertapaan di hutan
** "Kematian" Sita

---------------------------------------------------------------------------- Sastra Jawa Kuno ->
Pandawa

**Pandawa** adalah sebuah kata dari bahasa Sanskrit; *Pân.d.ava* yang secara bahasanya bermaksud anak "Pân.d.u" atau Pandu. Dalam wiracerita Mahabharata, para **Pandawa** adalah protagonis manakala antagonisnya adalah para Korawa. 

Pandawa terdiri daripada lima bersaudara daripada dua ibu yang berbeza:
# Yudhishtira (Kuntiputra, Dharmasuta, Dharmaputra, Dharmawangsa)
# Bhima (Bayusuta, Werkodara (Vrikodara))
# Arjuna (Partha, Krishna, Kaunteya, Kuntiputra)
# Nakula
# Sahadewa

Selain nama ini, mereka juga memiliki nama-nama lain. Di atas ini sudah diberikan beberapa nama alternatif setiap pandawa. Nama-nama lain ini biasanya nama julukan. Misalnya nama "Werkodara" bermaksud "perut serigala".
Sabhaparwa

**Sabhaparwa** adalah buku kedua Mahabharata. Buku ini menceritakan alasan mengapa sang Pandawa Lima ketika diasingkan dan harus masuk ke hutan serta tinggal di sana selama 12 tahun dan menyamar selama 1 tahun. Di dalam buku ini diceritakan bagaimana mereka berjudi dan kalah dari Duryudana.

---------------------------------------------------
Astadasaparwa ->
Wanaparwa

**Wanaparwa** ialah buku ke 3 Mahabharata dan merupakan terusan langsung buku ke 2; Sabhaparwa. Di dalam Wanaparwa diceritakan bagaimana para Pandawa dan dewi Dropadi harus hidup di hutan selama 12 tahun karena Yudistira kalah berjudi. Buku Wanaparwa merupakan dasar inspirasi karya sastra Jawa Kuna; kakawin Arjunawiwaha karangan empu Kanwa.

-----------------------------------------------------------------------
Astadasaparwa ->
Wirataparwa

**Wirataparwa** menceritakan kisah ketika para Pandawa harus bersembunyi selama setahun setelah mereka dibuang selama dua belas tahun di hutan. Kisah pembuangan ini diceritakan di Wanaparwa.

Maka para Pandawa bersembunyi di Wirata. Jika mereka ketahuan, maka harus dibuang selama 12 tahun lagi. Di sana sang Yudistira menyamar sebagai seorang brahmana bernama Kangka. Sang Werkodara menyamar sebagai seorang juru masak dan pegulat bernama Balawa. Lalu sang Arjuna menyamar sebagai seorang wandu yang mengajar tari dan nyanyi. Sang Nakula menjadi seorang penggembala kuda dan sang Sahadewa menjadi penggembala sapi. Lalu Dewi Dropadi menjadi seorang perias bernama Sairindi.

Alkisah patih Wirata, sang Kicaka jatuh cinta kepada Sairindi dan ingin menikahinya. Tetapi ia ditolak dan memaksa. Lalu sang Balawa membunuhnya. Hal ini hampir saja membuat samaran mereka ketahuan.

Lalu negeri Wirata diserang oleh musuh Pandawa, para Korawa dari negeri Astina. Para Pandawa berperang melawan mereka, membela Wirata. Setelah perang usai, kedok mereka ketahuan. Tetapi mereka sudah bersembunyi selama setahun, jadi tidak apa-apa.

---------------------------------------------------------------------------
Astadasaparwa ->
Udyogaparwa

**Udyogaparwa** merupakan buku kelima Mahabharata. Dalam buku ini, sang Krisna berperang sebagai duta untuk menegah pertengkaran antara para Korawa dan para Pandawa. Tetapi bantuan beliau tidak berhasil dan akhirnya menjadi perang Bharatayuddha.
Bhismaparwa

**Bhismaparwa** kononnya merupakan bahagian terpenting Mahabharata karana kitab keenam ini mengandung kitab Bhagawad Gita.
Dalam Bhismaparwa mengisahkan bagaimana kedua pasukan, pasukan Korawa dan pasukan Pandawa berhadapan satu sama lain sebelum perang Bharatayuddha bermula. Lalu sang Arjuna dan kusirnya sang Kresna berada di sebuah bukit. Arjuna pun bisa melihat bala tentara Korawa dan para Korawa, sepupunya sendiri. Iapun menjadi sedih karena harus memerangi mereka. Walaupun mereka jahat, tetapi Arjuna teringat bagaimana mereka pernah dididik bersama-sama sewaktu kecil dan sekarang berhadapan satu sama lain sebagai musuh. Lalu Kresna memberi Arjuna sebuah wejangan. Wejangannya ini disebut dengan nama Bhagawad Gita atau Gita sang bagawan. Artinya adalah nyanyian seorang suci.

Bhismaparwa diakhiri dengan dikalahkannya Bhisma, uwak para Pandawa dan Korawa. Bhisma mempunyai sebuah aji bahwa ia bisa meninggal pada waktu yang ditentukan sendiri. Lalu ia memilih untuk tetap tidur terbentang saja pada "tempat tidur panahnya" (*saratalpa*) sampai perang Bharatayuddha selesai. Bhisma terkena panah banyak sekali sampai ia terjatuh tetapi tubuhnya tidak menyentuh tanah, hanya ujung-ujung panahnya saja.

----------------------------------------------------------------------------
Astadasaparwa ->
Dronaparwa

Kitab **Dronaparwa** tidak didapati di Indonesia. Kitab ini kitab ketujuh Mahabharata. Di sini diceritakan kematian bagawan Drona dalam perang Bharatayuddha. Ia ditipu oleh antara lain Yudistira apakah putranya Aswatama sudah tewas atau belum.

----------------------------------------------------------------------
Astadasaparwa  ->
Striparwa

**Striparwa** adalah buku ke 11 Mahabharata. Kitab ini tidak terdapat versi Jawa Kunanya. Kisah yang singkat ini menceritakan ratapan para istri-istri ksatriya yang telah tewas dalam peperangan Bharatayuddha. Mereka melaksanakan upacara sraddha.

-----------------------------------------------------------------------
Astadasaparwa  ->
Asramawasikaparwa

**Asramawasikaparwa** atau dalam versi Jawa Kuno disebut **Asramawasanaparwa** adalah buku ke 15 Mahabharata. Adapun kisah ceritanya adalah sebagai berikut: Sehabis perang Bharatayuddha, sang Drestarastra dilantik menjadi raja selama limabelas tahun di Astina. Ini bermaksud untuk menolongnya kerana putra-putra dan keluarganya sudah meninggal semua. Para Pandawa taat dan berbakti kepadanya dan menyanjung-nyanjungkannya supaya ia tidak teringat akan putera-puteranya. Tetapi sang Wrekodara selalu merasa jengkel dan mangkel terhadapnya karena teringat akan perbuatan sang Duryodana yang selalu berbuat jahat.

Maka kalau tidak ada orang sang Drestarastra dicaci maki olehnya dan ditunjukkan atas kesalah-salahannya. Akhirnya sang Drestarastra tidak tahan lagi karena merasa segan dan meminta diri kepada raja Yudistira akan pergi dan tinggal di dalam hutan. Lalu ia berangkat dihantarkan oleh orang tua-tua: Arya Widura, dewi Gandari dan dewi Kunti. Selama dalam pertapaan para Pandawa pernah mengunjunginya namun tak lama kemudian sang Drestarastara meninggal, disusul oleh para pengiringnya.

Sumber: Kapustakan Djawi oleh Poerbatjaraka, (1952) 

-------------------------------------------------------------------------------
Astadasaparwa  ->
Astadasaparwa

Kitab-kitab Mahabharata:

#Adiparwa
#Sabhaparwa
#Wanaparwa
#Wirataparwa
#Udyogaparwa
#Bhismaparwa
#Dronaparwa
#Karnaparwa
#Salyaparwa
#Sauptikaparwa
#Striparwa atau Stripalapraparwa
#Santiparwa
#Anusasanaparwa
#Aswamedikaparwa 
#Asramawasikaparwa
#Mosalaparwa
#Prasthanikaparwa
#Swargarohanaparwa
Prasthanikaparwa

**Prasthanikaparwa** adalah buku Mahabharata yang ke 17. Dalam buku ini diceritakan bagaimana sang Pandawa Lima dan Dewi Dropadi mengundurkan diri dari kerajaan Hastina dan pergi bertapa ke hutan. Mereka melakukan ini karena ajal sudah dekat. Akhirnya satu persatu para Pandawa dan Dropadi meninggal kecuali prabu Yudistira. Akhirnya prabu Yudistira ditemani seekor anjing dan mendengar suara dari angkasa yang berkata akan mengangkatnya ke syurga tanpa harus meninggal dulu. Beliau hanya mau jika anjingnya juga diperbolehkan ikut. Hal ini pertama-tama ditolak, tetapi prabu Yudistira berkeras dan akhirnya dituruti. Ternyata si anjing jelmaan Dewa Dharma yang ingin mengujinya.

Setelah naik di syurga, Yudistira tidak melihat saudara-saudaranya dan dewi Dropadi, ternyata mereka berada di neraka. Lalu beliau menuntut supaya dihantar di neraka saja sebab kenikmatan syurga adalah sia-sia tanpa saudara-saudaranya dan Dropadi. Lalu kisah ini dilanjutkan di buku ke 18 Swargarohanaparwa

-------------------------------------------------------------------------
Astadasaparwa  ->
Swargarohanaparwa

Buku **Swargarohanaparwa** adalah buku terakhir Mahabharata. Di dalam buku ini mengisahkan bagaimana sang Yudistira yang diangkat naik ke syurga lebih baik memilih pergi ke neraka daripada tinggal di syurga dengan para Korawa. Di syurga ia tidak menemui saudara-saudaranya, para Pandawa dan dewi Dropadi.

*Maka Yudistira pun berangkat ke neraka dan sesampainya, ia melihat saudara-saudara sengsara dan iapun merasa sedih. Tetapi tiba-tiba syurga berubah menjadi neraka dan neraka tempat mereka berada berubah menjadi syurga. Ternyata para Pandawa dan Dropadi pernah berdosa sedikit sehingga harus dihukum. Sedangkan para Korawa pernah berbuat baik sedikit, tetapi perbuatan jahatnya jauh lebih banyak, sehingga beginilah hukumannya.*

Kitab Swargarohanaparwa didapati pula dalam khazanah Sastra Jawa.

## Lihat juga
Astadasaparwa 
*Mahabharata
*Sastra Jawa Kuno
Guyana

**Republik Kerjasama Guyana**, dahulu bernama **Guyana Inggeris**, adalah sebuah negara di pesisir utara Amerika Selatan. Guyana merupakan satu-satunya negara di kawasan itu yang menetapkan bahasa Inggeris sebagai bahasa rasminya. Guyana bersempadan dengan Suriname di sebelah timur, Brazil di selatan, Venezuela di barat, dan Lautan Atlantik di utara. Eksploitasi bauksit dan industri aluminium telah mengurangi ketergantungan negara ini kepada pertanian tradisional semata-mata.

## Rujukan

## Pautan luar

* 

* Kembali ke Daftar negara
Vyasa

**Vyasa** (/ˈvjɑːsə/; Sanskrit: व्यास, lit. 'penyusun, pengatur', IAST: Vyāsa) atau **Veda Vyasa** (Sanskrit: वेदव्यास, lit. 'orang yang mengklasifikasikan Veda', IAST: Vedavyāsa), juga dikenali sebagai **Krishna Dvaipayana** (Sanskrit: कृष्णद्वैपायन, IAST: Kṛṣṇadvaipāyana), adalah seorang Rishi (resi dalam Bahasa Melayu) yang memainkan peranan penting dalam kebanyakan tradisi Hindu. Beliau secara tradisional dianggap sebagai pengarang epik *[[Mahabharata]]*, di mana beliau juga memainkan peranan utama dalam karya itu. Menurut tradisi Hindu, Vyasa ialah penyusun mantra Veda kepada empat teks, serta pengarang lapan belas *[[Purana]]* dan *[[Brahmasutra]]*. 

Vyasa dikenali sebagai **Bagawan** **Byasa** (dalam bahasa Jawa dan Bahasa Indonesia). 

Vyasa dianggap oleh ramai penganut Hindu sebagai penjelmaan sebahagian daripada (Aṃsavatara) Vishnu. Beliau adalah salah seorang yang abadi, dikenali sebagai Chiranjivi, yang dipercayai oleh penganut Hindu masih hidup dalam zaman semasa yang dikenali sebagai Kali Yuga.

## '''Nama'''
"**Vyasa**" (Vyāsa) bermaksud "penyusun," "pengatur" dan juga bermaksud "pemisahan," atau "pembahagian." Makna lain termasuk "membelah," "membezakan," atau "menghuraikan." Ia juga merupakan gelaran yang diberikan kepada "seorang rishi suci atau orang alim yang warak," dan digunakan untuk "individu yang terkenal dengan penulisan mereka."

Vyasa biasanya dikenali sebagai "Veda Vyasa" (Sanskrit: वेदव्यास, Vedavyāsa) kerana beliau membahagikan Veda yang tunggal dan abadi kepada empat buku yang berasingan—Rigveda, Samaveda, Yajurveda, dan Atharvaveda. Dalam epik Mahabharata, Vyasa juga dipanggil Krishna, yang merujuk kepada warna kulitnya yang gelap (krishna), dan Dvaipayana, kerana tempat kelahirannya adalah di sebuah pulau (dvaipayana). 

Menurut Swāmi Vivekānanda, Vyāsa mungkin bukan seorang individu tetapi sebuah keturunan Rishi yang mengembangkan idea-idea tanpa menuntut pengiktirafan, kerana mereka bebas daripada keinginan untuk menikmati hasil kerja mereka. Maka itu, hasil kerja mereka dikaitkan kepada Vyasa. Vivekananda juga mengatakan bahawa kerana Vyasa hanya gelaran, sesiapa yang menggubah Purana baru dikenali dengan nama Vyasa.
Mosalaparwa

**Mosalaparwa** adalah buku ke 16 Mahabharata. Adapun ceritanya mengisahkan musnahnya para Wresni dan Yadu, sebuah kaum dalam Negara Madura-Dwarawati tempat sang raja Kresna memerintah. Kisah ini juga menceritakan wafatnya raja Kresna dan saudaranya, raja Baladewa.

Pada suatu hari sang Dewa Narada beserta beberapa pandita berkunjung ke Dwarawati. Waktu itu seseorang yang bernama sang Samba diberi busana wanita dan dikatakan permaisuri sang Babhru, raja Dwarawati, Kemudian mereka bertanya kepada sang pandita apabila sudah tiba saatnya melahirkan, apa yang keluar (maksudnya laki-laki atau perempuan). Sang pandita yang tahu sedang dipermainkan marah dan berkata: “Kelak ia akan melahirkan gada yang memusnahkan kamu semua” (mosala = gada).

Ternyata ucapannya benar dan sang raja melahirkan gada besi yang kemudian dihancurkan sampai menjadi serbuk dan serbuknya dibuang ke laut. Lalu sang Baladewa dan sang Kresna melarang orang minum arak.

Kemudian datanglah Dewa Kala, Dewa Maut dan ini adalah pertanda buruk. Lalu para Wresni disuruh membuat selamatan di pinggir pantai. Tetapi mereka minum arak dan mabuk. Lalu bertengkar ramai. Kemudian setiap orang mengambil gelagah yang berubah menjadi gada besi dan saling memukul sesama. Akhirnya para Wresni tewas semua.

Pada waktu Baladewa meninggal dunia, keluar naga dari mulutnya dan naga ini masuk ke laut dan bergabung dengan naga-naga lainnya. Sedangkan Kresna wafat ketika beliau bertapa dengan berbaring di atas dahan pohon dan seorang pemburu (secara tidak sengaja) membunuhnya. Lalu Dwarawati mulai ditinggalkan penduduknya.

Sumber: "Kepustakaan Jawa" oleh Poerbatjaraka 1952

------------------------------------------------------------------------------
Astadasaparwa  ->
Jamaica

**Jamaica** merupakan sebuah negara pulau di Laut Carribean, Amerika Tengah. Pulau Jamaica termasuk dalam Greater Antilles. Panjangnya 234 kilometer.Lebarnya 80 km. Jarak dari tanah benua ialah 620 km. 145 km dari pulau Cuba. 190 km dari pulau Hispaniola di mana negara Haiti dan Dominica terletak.

## Penamaan
Nama Jamaica berasal dari istilah  bahasa Taíno *Xayman* yang bermaksud 'Tanah Air panas' atau 'Tanah kayu dan air'. Tetapi dalam bahasa Sepanyol dipanggil dengan nama 'Santiago' kerana pernah dijajah oleh Sepanyol. Kemudian dijajah oleh Empayar British sebagai salah satu koloni. Negara ini dianggap sebagai negara ketiga 'Anglophone' selepas Amerika Syarikat dan Kanada.

## Geografi

Jamaica terletak di antara latitud 17° dengan 19° U dan longitud 76° dengan 79° B. Negara ini berkeluasan 10,992 km2. Secara umumnya, iklim Jamaica ialah iklim tropika dengan cuaca yang panas dan lembap.

## Politik

Jamaica sebagai negara Alam Komanwel mengiktiraf Charles III sebagai ketua negara dengan gelaran Raja Jamaica dan diwakili oleh seorang Gabenor Jeneral. Parlimen Jamaica terdiri daripada dua dewan, iaitu Senat dan Dewan Perwakilan.

### Pembahagian pentadbiran
Jamaica terdiri daripada 14 buah kariah (*parishes*) yang tergolong dalam tiga buah kawasan sejarah.

## Demografi

Anggaran jumlah penduduk negara pada 2018 ialah 2.812 juta orang. Kebanyakan daripada rakyat Jamaica adalah berketurunan Afrika.

## Rujukan

## Pautan luar
* Jamaica Travel 

* Kembali ke Daftar negara
For The Gambia Our Homeland

**For The Gambia Our Homeland** ialah lagu kebangsaan Gambia. Liriknya dikarang oleh Virginia Julie Howe dan lagu oleh Jeremy Frederick Howe (berdasarkan lagu rakyat Mandinka, *Foday Kaba Dumbuya<*). Ia menjadi rasmi pada tahun 1965. 

## Lirik

		
## Pautan luar
*''For The Gambia Our Homeland'' (instrumental) dalam format WMA  (Sumber: World Today News.com, Korea) WMA: Windows© Media Audio
Gambia

**Gambia** (bahasa Mandinka: *Kambiya* ߞߊ߲ߓߌߦߊ߫; , ) atau nama rasminya dikenali **Republik Gambia** () ialah negara terkecil di benua Afrika. Ia suatu enklaf terletak di hujung Afrika Barat dikelilingi pada bahagian utara, timur, dan selatan oleh Senegal serta mempunyai pantai yang pendek Lautan Atlantik di sebelah barat. Sempadan Gambia lebih kurang menepati laluan Sungai Gambia yang mengalir merentasi bahagian tengah negara ke Lautan Atlantik. Saiznya sekitar 10,500&nbsp;km², dengan jumlah penduduk sebanyak 1.7 juta orang. Banjul ialah ibu negara Gambia, tetapi konurbasi yang terbesar masih merupakan Serrekunda.

Pada 18 Februari 1965, Gambia diberi kemerdekaan oleh United Kingdom lalu menyertai Negara-Negara Komanwel, sehinggalah ia menarik diri pada Oktober 2013. Gambia berkongsi asal sejarah yang sama dengan banyak negara Afrika Barat, dengan perdagangan abdi merupakan faktor utama dalam pengasasan sebuah tanah jajahan di Sungai Gambia, mula-mulanya oleh orang Portugis dan kemudiannya oleh orang British. Sejak mencapai kemerdekaan, Gambia telah menghayati kestabilan, kecuali suatu tempoh pemerintahan tentera yang singkat pada 1994.

Gambia ialah negara yang kaya dengan pertanian, dengan ekonominya dikuasai oleh pertanian dan penternakan, perikanan, serta pelancongan. Hampir sepertiga jumlah penduduknya hidup di bawah garis kemiskinan antarabangsa sebanyak AS$1.25 sehari.

## Penamaan

Nama "Gambia" datang sama ada daripada panggilan sungai Gambia dalam bahasa Mandinka term *Kambra*/*Kambaa* ataupun daripada suatu alat labu dimainkan orang Serer dalam perkabungan iaitu *Gamba*.  Negara ini merdeka tahun 1965 dengan nama Inggerisnya *[[Kata sandang (Bahasa Inggeris)|The]] Gambia*, ia diisytiharkan sebagai suatu republik dalam alam Komanwel tahun 1970 di bawah nama "Republik Gambia" (*Republic of The Gambia*).

Nama rasminya pernah ditukar kepada "Republik Islam Gambia" (*Islamic Republic of The Gambia*) semasa pemerintahan Yahya Jammeh pada Disember 2015, namun ditukar kembali kepada nama asal pada 29 Januari 2017 dengan naiknya Adama Barrow sebagai presiden.

## Sejarah

*Untuk rencana lanjutan, lihat [[Sejarah Gambia]]*

## Politik dan Kerajaan

*Untuk rencana lanjutan, lihat [[Politik Gambia]]*

## Daerah

*Untuk rencana lanjutan, lihat [[Daerah Gambia]]*

## Geografi

*Untuk rencana lanjutan, lihat [[Geografi Gambia]]*

## Ekonomi

*Untuk rencana lanjutan, lihat [[Ekonomi Gambia]]*

## Demografi

*Untuk rencana lanjutan, lihat [[Demografi Gambia]]*

## Budaya

## Lihat juga
* Kembali ke Daftar negara

## Rujukan

## Pautan luar

* Pejabat Presiden
Sahara Barat

**Sahara Barat** merupakan satu kawasan di barat laut benua Afrika. Ia merupakan bekas jajahan Sepanyol yang dilepaskan pada 1975. Sejak itu, kerajaan Maghribi, dan Republik Demokratik Arab Sahrawi (SADR) telah bertikai untuk menguasai kawasan ini. Sejak 1991, kebanyakan bahagian kawasan ini dikuasai oleh Maghribi, manakala SADR memerintah bahagian-bahagian lain. 

Kuasa-kuasa besar seperti Amerika Syarikat mengambil kedudukan berkecuali dalam konflik ini, dan menyeru supaya kedua-dua pihak mengatasi konflik ini secara diplomatik. SADR mempunyai pengiktirafan daripada 45 negara, dan Kesatuan Afrika; manakala Maghribi mendapat pengiktirafan daripada 25 negara, termasuk Liga Arab. 

## Lihat juga
* Republik Demokratik Arab Sahrawi
Intan Sarafina

Yang Mulia Ungku **Intan Sarafina** Ungku **Yahya** (lahir 2 Julai 1981) merupakan seorang penyanyi dan pelakon wanita Malaysia. Intan pernah popular dengan lagu Kembali dan Duhai Malam, di mana kedua-dua lagu ini layak ke separuh akhir Muzik-Muzik 2000 dan 2002. Intan juga pernah menyertai program *[[One in a Million (Musim 2)|One in a Million musim kedua]]* tetapi tersingkir di peringkat awal pertandingan.

## One in a Million 2
Pada Disember 2007, Intan telah menyertai satu program realiti TV terbitan 8tv yang menawarkan hadiah lumayan sebanyak RM 1 juta kepada pemenangnya, iaitu *[[One in a Million (Musim 2)|One in a Million musim kedua]]* dimana pertandingan ini menyaksikan penyanyi professional dan bakat baharu beradu suara setiap minggu bagi merebut hadiah lumayan tersebut. Namun rezeki tidak berpihak kepada beliau apabila telah tersingkir di konsert Top 8 sekaligus memusnahkan impiannya ketika itu untuk bergelar jutawan. Berikut adalah persembahan beliau; 

## Gegar Vaganza 3
Berikutan komitmen rumah tangga, Intan menghilangkan diri dari industri hiburan selama 8 tahun. Intan akhirnya kembali muncul di persada seni pada Oktober 2016 setelah terpilih sebagai salah seorang peserta *[[Gegar Vaganza (musim 3)]]*. Bermula sebagai peserta underdog, Intan seringkali menjadi peserta terakhir dipanggil untuk layak ke minggu seterusnya, memberikan gambaran bahawa kedudukannya agak goyah di permulaan musim. Namun, Intan terus bertahan dan berjaya menunjukkan peningkatan ketara saban minggu. Bebas dari sebarang kontroversi dan drama, Intan meloloskan diri dari satu minggu ke minggu yang lain dengan menunjukkan prestasi yang konsisten. Buktinya, Intan hanya pernah menduduki kedudukan tiga terbawah sekali sepanjang musim. Intan akhirnya berjaya layak ke pusingan akhir dan menamatkan cabaran di tempat kelima. Berikut persembahan beliau didalam Gegar Vaganza musim ketiga: 

## Diskografi

### Album studio
* *[[Kembali (album Intan Sarafina)|Kembali]]* (2000)
* *[[Dua (album Intan Sarafina)|Dua]]* (2002)

### Album EP
* *[[Suara Hati (album Intan Sarafina)|Suara Hati]]* (2009)

### Single
* Kembali
* Selamanya
* Duhai Malam
* Janji Seorang Kekasih
* Suratan Buatku
* Rayuan Mata Buaya
* Jawapan Oh Ya Ya

## Filemografi

### Filem

### Drama

### Telefilem

### Televisyen

## Pencapaian
* Naib Juara Pesta Lagu Kanak-kanak Asia di Tokyo 
* Artis Baru Popular ABP 2000
* Artis Baru Terbaik AIM ke-8 (pencalonan)
* Tempat Ke-5 Gegar Vaganza Musim Ketiga 2016

## Rujukan

## Pautan luar
*
Mangga (majalah)

**Majalah Mangga** adalah majalah hiburan yang dikeluarkan di Malaysia. Majalah Mangga adalah keluaran penerbitan Utusan Karya Sdn Bhd. 

Majalah Mangga dikeluarkan secara bulanan. Ia bersaiz padat dengan gambar warna yang menarik. Majalah Mangga membincangkan berkenaan hal para bintang filem dan golongan seni tempatan dan luar negara. 

## Pautan luar
* Majalah Mangga On-Line.
Utusan Karya

**Utusan Karya Sdn. Bhd.** (**UKSB**) ialah syarikat penerbitan buku dan majalah Malaysia san anak syarikat milik penuh Kumpulan Utusan. Ditubuhkan pada 1 Oktober 2003, ia bermula sebagai Jabatan Majalah di Jabatan Pengarang Utusan Melayu. Sejarah penerbitan majalahnya bermula pada 1941 apabila majalah Melayu pertama diterbitkan iaitu majalah *[[Mastika]]*. Peranan yang dimainkan oleh majalah seiring dengan peranan akhbar meniup semangat nasionalisme Melayu berjuang untuk kemerdekaan negara ini. UKSB memainkan peranan sebagai penerbit majalah-majalah inovatif dan berinformasi keluaran Kumpulan Utusan untuk semua lapisan umur masyarakat Malaysia termasuk Brunei dan Singapura.

Berikutan pembubaran Kumpulan Utusan dan penutupan *[[Utusan Malaysia]]* pada 9 Oktober 2019, Utusan Karya dan semua majalah terbitannya dihentikan operasinya.

## Majalah terbitan
Antara majalah yang diterbitkan oleh Utusan Karya:
# *[[Majalah Wanita|Wanita]]*
# *[[Majalah SAJI|SAJI]]*
# *[[Majalah URTV|URTV]]*
# *[[Majalah Mastika|Mastika]]*
# *[[Majalah Hijab Fesyen|Hijab Fesyen]]*
# *[[Majalah Al-Islam|Al-Islam]]*
# *[[Majalah I-Sihat|I-Sihat]]*
# *[[Majalah Harmoni|Harmoni]]*
# *[[Majalah Iman|Iman]]*
# *[[Majalah Infiniti|Infiniti]]*
# *[[Hai (majalah)|Majalah Hai]]*
# *[[Intisari (majalah)|Intisari]]*

## Rujukan

## Pautan luar
* Laman web rasmi
Hai (majalah)

**Majalah Hai** merupakan sebuah majalah berbahasa Melayu yang diterbitkan di Malaysia. Ia diterbitkan secara bulanan.

Majalah Hai mengkhusus dalam berita perkembangan dalam industri hiburan. Majalah Hai adalah keluaran penerbitan Utusan Karya Sdn Bhd.

## Pautan luar
* http://www.utusankarya.com.my/index.php?ch=7
Ular kapak bodoh

**Ular kapak bodoh** atau **ular tanah** (nama saintifik: *Calloselasma rhodostoma*) ialah sejenis ular kapak yang terdapat di Asia Tenggara. Nama bahasa Inggeris ular ini, iaitu "*pit viper*", digelarkan sempena organ peka haba yang ditempatkan di dalam pit kecil di antara lubang hidung dengan mata di kedua-dua belah kepala. Ular kapak adalah antara ular-ular terbisa yang diketahui. 

Ular ini merupakan spesies yang menyebabkan lebih banyak kematian di tanah besar Asia Tenggara berbanding dengan kumpulan ular kapak hijau, walaupun ular ini tidaklah lebih ganas. Perbezaan ini terdiri daripada tempat perlindungan Ular Kapak Malaysia ini. Sedangkan ular-ular kapak hijau menghabiskan banyak masa di atas pokok, ular ini adalah ular daratan dan menghabiskan banyak masa di atas lantai hutan. 

Serupa dengan ular-ular pemangsa lain yang menyerang hendap atau duduk-dan-tunggu, Ular Kapak Bodoh mempunyai warna-warna krip yang menyamarkan ular ini ketika menunggu mangsa. Bagaimanapun, berbeza dengan pemangsa-pemangsa yang lebih aktif seperti elapid, ular ini tidak mencuba melarikan diri ketika mendengar bunyi haiwan yang mendekati, baik besar mahupun kecil. 

## Rujukan

## Pautan luar
* Laman frogweb.org
Ular Tiung Cincin Emas

**Ular Tiung Cincin Emas** atau nama saintifiknya *Boiga dendrophila* merupakan sejenis ular spesies (*colubrid*) taring belakang yang biasa didapati di kepulauan Asia Tenggara. Ia merupakan spesis ular kucing terbesar, purata panjang 6–8 kaki (1.8-2.4 m). Ia dianggap serdahana bisa tetapi patukan serdahana menyebabkan bengkak melampau, sungguhpun tidak terdapat kes kematian yang disahkan.

## Gambaran
Muncung lebih panjang dari mata; rostrum lebih lebar berbanding kedalaman, nampak dari atas; internasal sepanjang atau sependek prae-frontal; frontal sepanjang jaraknya dari hujung muncung; loreal sepanjang seperti kedalaman atau lebih; praeocular menjulur sehingga permukaan atas kepala, tidak sehingga frontal; dua postocular; temporal 2 + 2 
atau 2 + 3; lapan (sembilan) labial atas, ketiga atau kelima memasuki mata; empat atau lima labial bawah bersentuh dengan pelindung-dagu anterior; kemudiannya sepanjang atau lebih posterior; gigi anterior palatine tidak lebih besar berbanding posterior. 

Sisik pada baris 21 (23), baris vertebral diperbesar; ventral 2O9-239; keseluruhan anal; subcaudal 89 no. Hitam di atas, dengan belang kuning melintang, berterusan atau tidak melintasi belakang; kuning labial, dengan sisi hitam. Permukaan bawah hitam atau kebiruan, sekata atau bertabur dengan kuning, leher kuning. Panjang keseluruhan 2310&nbsp;mm.

## Permakanan dan tingkah laku
Memakan mamalia kecil, mengkarung, katak, ular, dan ikan.

Kebanyakannya nokturnal. Ia berpontesi sebagai ular agresif. Spesimen yang dibiak dalam kurungan juga resah dan mungkin menyerang berulang. Sungguhpun banyak spesimen akan bertenang dan membenarkan dikendalikan dengan peralatan keselamatan bersesuaikan, ia biasanya mudah tertekan dan akan menolak makanan bagi tempoh yang panjang sekiranya diganggu.

## Rujukan
Ungka tangan putih

**Ungka tangan putih** (nama saintifik: *Hylobates lar*) merupakan spesies ungka yang tinggal di barat daya China dan Myanmar timur ke Thailand serta di barat laut Sumatera dan di seluruh Semenanjung Melayu.

Ia ditemukan di hutan hujan. Ia hinggap di pokok dan jarang turun ke tanah, tetapi menggunakan lengan yang panjangnya untuk berayun dari satu batang pokok ke satu batang pokok yang lain.

## Subspesies
Terdapatnya lima subspesies:
* *Hylobates lar lar*
* *Hylobates lar vestitus*
* *Hylobates lar entelloides*
* *Hylobates lar carpenteri*
* *Hylobates lar yunnanensis*

## Ciri-ciri
Beratnya Ungka Tangan Putih antara 4.5 hingga 6 kilogram. Warna kulit Ungka Tangan Putih berbeza-beza dari warna hitam dan coklat tua ke warna coklat muda. Walau bagaimanapun, mereka sentiasa mempunyai gegelung bulu putih pada sekeliling mukanya yang hitam. Tangan dan kakinya juga berwarna putih. Kedua-dua ungka jantan dan betina mempunyai kesemua kelainan warna dan saiznya juga tidak banyak berbeza. Serupa dengan ungka yang lain, ungka ini mempunyai tangan yang panjang tetapi tidak berekor.

## Tabiat
Ungka tangan putih aktif pada waktu siang.

### Pemakanan
Makanan utamanya terdiri daripada buah-buahan yang masak sahaja, walaupun mereka kekadangnya juga makan daun muda, tunas dan serangga.

### Pembiakan
Ungka ini mengamalkan monogami dan mengawan seumur hidup tanpa musim yang tertentu. Kumpulan-kumpulan keluarga tinggal di kawasan-kawasan tertentu sepanjang hidupnya dan melindungi kawasannya dengan teriakan duet (yakni ungka jantan bersama dengan ungka betina) untuk mencegah ungka lain daripada memasuki kawasan mereka. 

Tempoh kebuntingan ungka betina ialah tujuh bulan dan biasanya, mereka melahirkan satu anak setiap dua tahun. Walaupun penjagaan anak ungka adalah tanggungjawab ibunya, bapa dan saudara kandung yang lebih tua juga membantu. Anak ungka disusui selama kira-kira dua tahun dan menjadi matang pada sekitar lapan tahun. Walaupun mereka kemungkinan boleh berdikari pada umur yang lebih awal, mereka tidak meninggalkan kumpulan keluarganya sehingga mereka mencapai kematangan seks. Ungka ini boleh hidup selama 25 tahun di hutan belantara.

## Status pemuliharaan
Ungka ini diancam dalam pelbagai cara: adakalanya mereka diburu untuk dagingnya dan ada juga, ungka dewasa dibunuh untuk menangkap anak-anaknya bagi menjadikan binatang kesayangan. Walau bagaimanapun, kehilangan habitat merupakan bahaya yang terbesar. Dengan pantasnya, hutan-hutan Asia Tenggara telah dibasmi untuk menjadikan ladang dan petempatan manusia. Walaupun terdapat taman-taman negara dan kawasan-kawasan perlindungan, tempat-tempat itu sering tidak diawasi dengan baik dan undang-undang perlindungan yang tersedia jarang dikuatkuasakan.

Spesies ini haiwan yang dilindungi di bawah Akta Pemuliharaan Hidupan Liar 2010 yang memerlukan lesen pemburuan.

## Rujukan

## Pautan luar
* http://animaldiversity.ummz.umich.edu/site/accounts/information/Hylobates_lar.html
* http://1kai.dokkyomed.ac.jp/mammal/en/species_all/hylobates_lar.html
* Bunyi Ungka Tangan Putih.
Ular sawa darah

**Ular sawa darah** (bahasa Inggeris: *blood python*) adalah sejenis ular yang besar yang terdapat di Asia Tenggara. Nama saintifiknya adalah *Python currus*. Pada purata, panjangnya seekor ular dewasa 1.5 meter (5 kaki), tetapi ia lebih berat daripada ular sawa yang biasa kerana ia lebih tebal. Ular sawa jarang bergerak dan menangkap makanan dengan menjerut. Namanya diperolehi daripada warna yang jingga ataupun merah, walaupun mengatakan begitu ini boleh menyebabkan kekeliruan kerana bukan semua jenis ular sawa darah mempunyai warna ini. Terutamanya, terdapat subspesies yang berwarna perang berangan dan kuning di Borneo yang lebih kecil daripada sebahagian subspesies lain.

## Pembiakan
Ular sawa darah bertelur dalam tompokan sehingga 30 biji pada setiap kali. Ia akan melingkari tompokan telur sehingga kesemua telur menetas. Oleh kerana ular sawa adalah poikiloterma dan tidak mampu mengawal suhu dalaman mereka, ia tidak dapat mengeram telur dalam erti kata sebenar; sebaliknya, ia menghasilkan suhu melalui getaran kecil badan, yakni ia "mengeletar". Ini adalah satu daripada beberapa kes yang direkodkan mengenai sifat keibuan bagi ular.

## Ciri-ciri pemangsa dan tingkah-laku
Ular sawa darah makan burung dan mamalia. Habitatnya biasa di hutan hujan dan paya. Kebanyakan ular ini mempunyai organ pengesan haba pada bibir mereka. Ini membolehkan mereka mengesan objek yang lebih panas berbanding suhu keliling. Ular sawa yang tidak mempunyai organ pengesan haba mengenal pasti mangsa mereka melalui bau. Ular ini merupakan pemangsa hendap: ia biasanya kekal dalam kedudukan menyamar dan menyerang hendap mangsa yang lalu. Ia kemudiannya mengigit mangsa dan membunuh dengan membelit. Kematian mangsa biasanya diakibatkan oleh gagal bernafas atau kegagalan jantung dan bukannya akibat remuk. 

Ular sawa biasanya tidak menyerang manusia kecuali terkejut atau diganggu, walaupun ular sawa betina yang melindungi telur boleh menjadi agresif. 

## Rujukan
  
* Mattison, Chris (1999). Snake, DK Publishing. ISBN 0-7894-4660-X.
Bahrainona

**Baḥrainona** (Bahrain kita) adalah lagu kebangsaan Bahrain. Lagu ini mula dimainkan pada tahun 1971 selepas kemerdekaan Bahrain dan lirik dikarang oleh Mohammad Sudqi Ayyash.

## Seni kata lagu
Hutan

**Hutan** () merujuk kepada kawasan ekosistem yang ditumbuhi komuniti pokok secara meliar dan bercampur-campur serta tempat tinggal kepada hidupan liar serta serangga. Ribuan pelbagai istilah hutan telah digunapakai di seluruh dunia yang menggabungkan faktornya iaitu kepadatan pokok, ketinggian pokok, status guna tanah, undang-undang dan fungsi ekologi. Pertubuhan Makanan dan Pertanian, Pertubuhan Bangsa-bangsa Bersatu telah mendefinisikan hutan sebagai, "Tanah seluas lebih dari 0.5 hektar dengan pokok tingginya mencapai 5 meter atau lebih dan sudur lebih daripada 10 peratus, atau pokok yang mampu mencapai ambang *[[in situ]]*. Ini tidak termasuk tanah yang kebanyakannya di bawah kegunaan untuk pertanian atau bandar". Dengan menggunakan istilah tersebut, Laporan Penilaian Sumber Hutan Global mengatakan bahawa hutan meliputi sebanyak  atau sekitar 31 peratus keluasan kawasan bertanah di dunia tahun 2020.

Hutan merupakan kawasan ekosistem darat terbesar di bumi dan mampu dijumpai di seluruh dunia. Sebanyak 45 peratus kawasan berhutan terletak di hutan berhutan manakala bahagian kawasan berhutan terbesar seterusnya ditemui di iklim subartik, diikuti oleh zon sederhana dan subtropika.

## Ekologi

## Lihat juga
* Pokok
* Tumbuhan
* Hutan simpan di Malaysia

## Rujukan

## Pautan luar

* http://www.forestry.gov.my, laman rasmi Jabatan Perhutanan Semenanjung Malaysia
Hutan paya laut

**Hutan Paya Laut** merujuk kepada kawasan hutan yang terdapat di persisiran laut yang berlumpur bercampur pasir laut yang mengalami air pasang dan surut. Spesies utama Hutan Paya Laut ialah bakau.

Kawasan hutan paya laut telah dikenal pasti sebagai kawasan yang paling produktif dari segi penghasilan dan pembiakan sumber-sumber laut. Ini disebabkan kawasan paya laut atau hutan paya bakau merupakan kawasan yang menjadi tempat tumpuan anak-anak ikan berlindung diri dari ikan pemangsa lain. Kawasan paya laut atau paya bakau juga merupakan kawasan yang kaya dengan makanan yang gugur dari pokok-pokok sekitar dan menjadi habitat seperti ketam yang menjadi makanan istimewa dan sumber pendapatan kepada penduduk tempatan. 

Selain itu, ia juga menjadi kawasan penternakan ikan atau udang di dalam sangkar yang penting. Akar dari pokok-pokok bakau mengheningkan air yang berkelodak, menjadikan air di kawasan itu jernih. Bagaimanapun, terdapat pendapat yang menyatakan aktiviti penternakan ikan dan udang telah mencemar kawasan sekeliling. 

Selain itu kawasan paya bakau juga sering diancam oleh aktiviti pembalakan kayu bakau. Kayu bakau yang tahan lama dan mampu terendam dalam air sering digunakan dalam pembinaan seperti tiang jeti. Selain itu, kayu bakau juga amat sesuai untuk dibakar untuk menghasilkan arang.
Hutan paya gambut

**Hutan paya gambut** merujuk kepada kawasan hutan tropika dan subtropika yang terdapat di belakang hutan paya laut menghala ke darat di mana terdapat tanah lembap khusus berisi gambut dan airnya yang kurang masin. Spesies utama yang terdapat di kawasan ini ialah pokok meranti. Kawasan-kawasan hutan ini yang luas telah dibalak pada kadar yang tinggi. 

Pada sepanjang dekad yang lalu, kerajaan Indonesia telah menyalir sebilangan hutan paya gambut di pulau Borneo untuk dijadikan tanah pertanian. Tahun-tahun kering pada 1997-8 and 2002-3 mengakibatkan kebakaran-kebakaran yang besar di dalam hutan-hutan paya gambut. Sebuah kajian yang dilaksanakan oleh Agensi Angkasa Lepas Eropah mendapati bahawa hutan-hutan paya gambut merupakan suatu simpanan karbon yang penting untuk planet ini, dan kebakaran-kebakaran pada 1997-8 telah membebaskan sehingga 2.5 bilion tan karbon, dengan kebakaran-kebakaran pada 2002-3 membebaskan lagi antara 200 juta hingga 1 bilion tan karbon ke dalam atmosfera.

## Kawasan ekologi hutan paya gambut
*Hutan-hutan paya gambut Borneo (Brunei, Indonesia, Malaysia)
*Hutan-hutan paya gambut Semenanjung Malaysia (Malaysia, Thailand)
*Hutan-hutan paya gambut Sumatera (Indonesia)
*Hutan-hutan paya gambut Tembusan Tonle-Mekong (Kemboja, Vietnam)

## Pautan luar
* Envisat focuses on carbon-rich peat swamp forest fires (European Space Agency)
Hutan dipterokarpa pamah

**Hutan dipterokarpa pamah, hutan dipterokarpa tanah pamah atau hutan dipterokarpa tanah rendah** ialah kawasan hutan yang selalu dijumpai dengan berketinggian 0 hingga 300 meter dari aras laut dan dijumpai dengan yang terdiri daripada tanah pamah, tanah beralun dan kaki bukit. Kawasan hutan ini mempunyai pelbagai spesies kayu balak komersial yang penting bagi negara Malaysia. Contoh kawasan yang terdapat hutan dipterokarpa pamah ialah Hutan Simpan Kechau, Hutan Simpan Menchali, Hutan Simpan Hulu Terengganu (Tambahan), Hutan Simpan Segari Melintang dan Hutan Simpan Balah.

## Kepelbagaian biologi

### Flora

Hutan dipterokarpa pamah mempunyai pelbagai tumbuhan terutamanya dari keluarga Dipterocarpaceae seperti genus kapur, keruing, meranti dan merawan manakala yang bukan dari keluarga Dipterocarpaceae ialah nyatuh, kembang semangkok, merbau, pokok renek, pepanjat serta dari pelbagai keluarga tumbuhan lain. Ada juga beberapa spesies yang akarnya jangkang dan batang belimbing di dalam kawasan hutan ini. Komposisi tumbuh-tumbuhan hutan ini terdiri daripada pokok palma, paku-pakis, pepanjat, tumbuhan menjalar, anggerik dan sebagainya. 

Lapisan atas hutan ini mempunyai pokok-pokok yang tingginya mencapai lebih kurang 30 hingga 46 meter malahan ada yang mencapai 60 meter tetapi ia ditemui secara terputus-putus akibat pokok tersebut tidak hidup setempat. Lapisan tengah pula mempunyai pokok hadirnya ketinggian 21 hingga 30 meter dari pemukaan tanah dan membentuk silara yang disambung kecuali silara pokok di bawah lapisan atas yang tidak bersambungan. Lapisan bawah yang merupakan di kawasan lantai hutan terdapat anak-anak pokok spesies daripada keluarga Annonaceae dan Euphorbiaceae.

Hutan dipterokarpa pamah juga merupakan salah satu habitat bagi taburan pokok Rafflesia.

### Fauna
Di kawasan hutan dipterokarpa pamah, terdapat pelbagai hidupan liar yang hidup malahan sebagai habitatnya contohnya mamalia ialah harimau malaya, gajah asia, tenuk, rusa, beruang matahari, babi hutan dan pelbagai spesies mamalia. Serangga, amfibia, burung dan reptilia juga ialah hidupan yang hidup di kawasan hutan ini serta ia habitat asalnya contohnya anai-anai, lipan, katak, enggang papan, biawak dan pelbagai lagi.

## Rujukan
Hutan dipterokarpa atas

**Hutan dipterokarpa atas atau hutan dipterokarpa bukit atas** ialah kawasan hutan yang terdapat pada ketinggian 750 hingga 1200 meter dari aras laut dan berada di kawasan bukit-bukit tinggi selebihnya di kawasan peranginan contohnya Bukit Fraser. Kawasan hutan dipterokarpa atas ditumbuhi juga oleh sesetengah keluarga Dipterocarpaceae malahan beberapa spesies tumbuhan yang boleh tumbuh di kawasan gunung boleh dijumpai dan tidak dijumpai lebih bawah dari ketinggiannya, contohnya dalam ketinggian 560 meter dari aras laut spesies meranti seraya semakin kurang. Contoh spesies dipterocarpaceae yang boleh dijumpai di kawasan hutan ini ialah meranti bukit, keruing gunung dan meranti sarang punai bukit manakala yang bukan dari keluarga dipterocarpaceae ialah bintangor, damar minyak dan geronggang. Rafflesia juga mampu hidup di kawasan hutan dipterokarpa atas sebagai habitat tumbuhan tersebut.

Contoh kawasan hutan dipterokarpa atas ialah Hutan Simpan Batu Talam, Hutan Simpan Tranum, Hutan Simpan Tekai Tembeling, Hutan Simpan Kluang dan Taman Negeri Selangor.

## Rujukan